Rješenje Suda (osmo vijeće) od 16. srpnja 2024. (zahtjev za prethodnu odluku koji je uputio Fővárosi Törvényszék - Mađarska) – Genmab A/S
(predmet C-181/241, Genmab)
„Zahtjev za prethodnu odluku – Članak 99. Poslovnika Suda – Lijek za humanu primjenu – Svjedodžba o dodatnoj zaštiti za lijekove (SDZ) – Uredba (EZ) br. 469/2009 – Uvjeti za dobivanje – Članak 3. točka (d) – Prvo odobrenje za stavljanje u promet (OSP) – Lijekovi koji sadržavaju isti aktivni sastojak za koje je dobiveno više OSP-ova – Povlačenje ranijeg OSP-a”
Jezik postupka: mađarski
Sud koji je uputio zahtjev
Fővárosi Törvényszék
Stranke glavnog postupka
Tužitelj: Genmab A/S
uz sudjelovanje: Szellemi Tulajdon Nemzeti Hivatala
Izreka
Članak 3. točku (d) Uredbe (EZ) br. 469/2009 Europskog parlamenta i Vijeća od 6. svibnja 2009. o svjedodžbi o dodatnoj zaštiti za lijekove, kako je izmijenjena Uredbom (EU) 2019/933 Europskog parlamenta i Vijeća od 20. svibnja 2019.,
treba tumačiti na način da joj se:
protivi to da odobrenje za stavljanje u promet podneseno u potporu zahtjevu za izdavanje svjedodžbe o dodatnoj zaštiti za proizvod treba smatrati prvim odobrenjem za stavljanje u promet u smislu te odredbe, ako je ranije odobrenje za stavljanje u promet bilo izdano za taj isti proizvod, ali je povučeno prije podnošenja zahtjeva za izdavanje svjedodžbe o dodatnoj zaštiti.
____________
1 SL 2024./3059, C